《解语花 黛黛花，吴淞茗名。与赵尧生同赋》
清代·张慎仪

风描碧髓，露染璃酥，应是天工巧。二分春早。争炫出，楚楚缃花清峭。

疏香吹到。正竹里、炉烟袅袅。比他代，醉绿昌明，沁诗脾更好。

也学千双淡扫。对清人宫树，倍争窈窕。云魂月貌。

单只是，不夜鹤心知道。徘徊绝倒。吴淞创、锡嘉名妙。

可能低唱斗茶歌，赚周郎不晓。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。